पाएं अपने शहर की ताज़ा ख़बरें और फ्री ई-पेपरडाउनलोड करें
कमल चौक पर कपड़ा दुकान की शिकायत मिलने पर तहसीलदार जांच करने पहुंचे। शटर पर ताला लगा था और दुकानदार पास में बैठा था। उसे बुलाकर ताला खोलने को कहा तो बोला अंदर कोई नहीं है। सख्ती करने पर ताला खोलकर शटर उठाया तो अंदर 7 ग्राहक व कर्मचारी बैठे थे। इस पर दुकान को सील कर दिया गया। कोरोना कर्फ्यू में बिना अनुमति दुकान खोलने पर प्रतिबंध है। इसके बावजूद कमल चौक पर ओम मॉल का शटर गिराकर ग्राहकी हो रही थी। शिकायत मिलने पर कुछ लोग यहां पहुंचे तो दुकानदार ने शटर गिराया और उस पर ताला लगा दिया लेकिन ग्राहक अंदर बैठे थे। सूचना पर तहसीलदार मुकेश काशिव जांच करने मौके पर पहुंचे।
उन्होंने दुकानदार को शटर खोलने के लिए कहा। ताला खोलकर जैसे ही शटर उठाया, भीतर 8 से ज्यादा लोग बैठे हुए थे और ग्राहकी चल रही थी। पुलिस भी मौके पर आई। पुलिस ने सभी सात ग्राहकों के चालान बनाए। दुकान को सील करते हुए दुकानदार के खिलाफ कोरोना कर्फ्यू के उल्लंघन का केस भी दर्ज किया।
16 नए संक्रमित मिले
जिले में शनिवार को 16 नए संक्रमित मिले। वहीं 26 स्वस्थ भी हुए। जिले में संक्रमितों की संख्या बढ़कर 2162 हो गई है। इनमें से 1973 लोग कोरोना को हरा चुके हैं। एक्टिव केस भी घटकर 154 रह गए हैं। शनिवार को मिले 16 संक्रमितों में से 14 संक्रमितों की उम्र 45 साल से कम है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn